ทำไมเด็กที่น้ำหนักมากถ้าเทียบกับอายุครรภ์ถึงเป็นpolycythemiaคะในกรณีที่แม่ไม่ได้เป็นเบาหวานตอนตั้งครรภ์ทำไมถึงเป็นได้คะ
สวัสดีค่ะ ภาวะเลือดข้น (polycythemia) ในทารกแรกเกิด อาจเกิดได้จากหลายปัจจัย เช่น1. ทารกในครรภ์ได้รับออกซิเจนต่ำ จากหลายสาเหตุ เช่น- มารดาสูบบุหรี่ หรืออยู่ใกล้ที่สูบบุหรี่- มารดาเป็นเบาหวานขณะตั้งครรภ์- มีพยาธิสภาพที่รก- มีภาวะขี้เทาปนในน้ำคร่ำ เช่น ตั้งครรภ์เกินกำหนด- อาศัยอยู่ในที่สูง เช่น ภูเขาสูงๆ- มีภาวะทารกในครรภ์เจริญเติบโตช้า (IUGR) ซึ่งเกิดได้จากหลายปัจจัย เช่น มีภาวะรกเกาะต่ำ ภาวะรกลอกตัวก่อนกำหนด มารดาเป็นเบาหวาน ความดันโลหิตสูง โรคหัวใจ โรคไต โรคเกี่ยวกับปอด โรคโลหิตจาง โรคที่เกิดจากการติดเชื้อบางชนิดอย่างโรคหัดเยอรมัน ซิฟิลิส เป็นต้น การตั้งครรภ์แฝด มีภาวะน้ำคร่ำน้อย นอกจากนี้ น้ำหนักตัวของมารดาที่น้อยกว่า 45 กิโลกรัม หรือมีภาวะทุพโภชนการ ดื่มแอลกอฮอล์ ใช้สารเสพติด ก็อาจเป็นสาเหตุที่ทำให้ทารกเสี่ยงต่อภาวะ IUGR ได้2. น้ำหนักทารกแรกเกิด ≥4,000 กรัม หรือน้อยกว่า <2,500 กรัม3. ทารกมีความผิดปกติของโครโมโซมดังนั้น แม้มารดาจะไม่ได้เป็นเบาหวาน แต่หากมีปัจจัยเสี่ยงอื่นๆ เช่น การที่ทารกมีน้ำหนักตัวมากดังกล่าว ก็อาจทำให้ทารกมีภาวะเลือดข้นได้ค่ะ